text: Normal trafik igen
  30 november 2015 kl. 07.04
  Både tog og biltrafikken er igen normal efter gårsdagens storm.
  Trafikken i hele Syd- og Sønderjylland er normal igen. Arriva har haft forsinkelser og aflysninger på enkelte tog i morgentimerne, men halv otte melder de om normal drift. Også DSB har normal drift igen.
  I løbet af aftenen søndag mellem kl. 19.00 og 22.30 var begge lillebæltsbroer lukkede, og en del billister strandede, og måtte tilbringe flere timer i bla. Erritsø Fritidscenter indtil broerne igen åbnede. 
  Men her mandag morgen er trafikken normaliseret. Vejdirektoratet melder om blæst på Vejlefjordbrogen, men ellers er der ikke engang en enkelt bilkø at komme efter.
  